
RASEINIŲ RAJONO BENDROJO UGDYMO ĮSTAIGŲ IKIMOKYKLINIO, PRIEŠMOKYKLINIO UGDYMO VAIKŲ IR 1–10 KLASIŲ MOKINIŲ KONKURSO
„ŽIBINTŲ MAGIJA“ ORGANIZAVIMO NUOSTATAI

I. BENDROSIOS NUOSTATOS
[bookmark: _Hlk213333522]1. Raseinių rajono bendrojo ugdymo įstaigų ikimokyklinio, priešmokyklinio ugdymo vaikų ir 1–10 klasių mokinių konkurso „Žibintų magija“ (toliau – Konkursas) nuostatai reglamentuoja Konkurso tikslą, dalyvius, darbų pateikimo, organizavimo tvarką ir dalyvių apdovanojimą.
2. Renginį organizuoja: Janina Nyderienė, Raseinių r. Šiluvos gimnazijos vokiečių kalbos mokytoja metodininkė, Rita Jocienė, Raseinių r. Šiluvos gimnazijos lietuvių kalbos mokytoja,  ir Jurga Urbonavičienė,  Raseinių rajono švietimo pagalbos tarnybos metodininkė.
3. Konkurso organizavimo nuostatai skelbiami Raseinių rajono švietimo pagalbos tarnybos interneto puslapyje www.rspt.lt

II. TIKSLAS
4. Skatinti kūrybiškumą, tvarumą, estetinį suvokimą ir bendruomeniškumą, puoselėjant šviesos, gėrio bei artumo simboliką per žibinto kūrimą.
    
III. KONKURSO DALYVIAI
5. Raseinių rajono ugdymo įstaigų ikimokyklinio, priešmokyklinio ugdymo vaikai, 1–10 klasių mokiniai. 

IV. KONKURSO ORGANIZAVIMO TVARKA
6. Konkurso darbų priėmimas vyks nuo 2026 m. lapkričio 9 d. iki lapkričio 18 d.  Raseinių r. Šiluvos gimnazijoje, adresu: Raseinių r., Šiluva, M. Jurgaičio a. 6.
7. Paroda vyks Raseinių r. Šiluvos gimnazijos fojė.
8. Konkurso laureatai bus apdovanojami 2026 m. lapkričio 20 d. 14.30 val. Šiluvos Švč. Mergelės Marijos Gimimo bazilikoje renginio „Žibintų taku–į šviesos šventę“ metu.    

V. REIKALAVIMAI KŪRYBINIŲ DARBŲ PATEIKIMUI
9. Dalyviai gamina žibintus iš įvairių tvarių medžiagų (popieriaus, plastiko, stiklo, gamtinių medžiagų ir kt.).
10. Darbų skaičius ribojamas: vienas dalyvis gali pateikti vieną darbą.
11. Konkursui pateikiami darbai turi būti tvarkingi ir užbaigti.
12. Prie kiekvieno darbo turi būti dalyvio kortelė, kur nurodytas vardas, pavardė, mokyklos pavadinimas ir klasė (žr. priedą).
13. Žibintus pristatyti iki 2026 m. lapkričio 18 d. į Raseinių r. Šiluvos gimnaziją, adresu: Raseinių r., Šiluva, M. Jurgaičio a. 6.
14. Pateikdamas darbą, autorius tampa konkurso dalyviu ir sutinka, kad:
14.1.  konkursui pateikti žibintai gali būti neatlygintinai naudojami konkurso sklaidos tikslais;
14.2. žibintai eksponuojami parodoje be papildomo autoriaus sutikimo;
14.3. darbai eksponuojami organizuojančios įstaigos elektroninėje svetainėje, socialiniuose tinkluose ir rajoninėje spaudoje.

VI. VERTINIMAS
15.  Žibintai bus vertinami pagal šiuos kriterijus:
15.1. tvarumas:
15.2. kūrybiškumas ir originalumas;
15.3. pasirinktos technikos savitumas ir estetinis vaizdas;
15.4. žibinto funkcionalumas ( ar šviečia ir/ar pritaikytas nešimui).
16. Iškilus klausimams konkurso dalyviai gali kreiptis el. paštu janinanyd@gmail.com arba 
tel. nr. +370 610 26 868 (mokytoja Janina Nyderienė).

VII. BAIGIAMOSIOS NUOSTATOS
17. Gražiausių žibintų autoriams bus įteikti Raseinių rajono švietimo pagalbos tarnybos diplomai.
18. Mokytojams, parengusiems vaikus konkursui, bus išrašytos Raseinių rajono švietimo pagalbos tarnybos pažymos per dokumentų valdymo sistemą Kontora. 
19. Renginį finansuoja Raseinių r. Šiluvos gimnazija ir VO Šiluvos bendruomenė “Aušrinė”, Šiluvos seniūnija.
20. Renginio dalyviai bus filmuojami ir fotografuojami. Organizatoriai pasilieka teisę vaizdo įrašus ir nuotraukas naudoti ar publikuoti internetinėje svetainėje.
21. Dalyvaudami Viktorinoje-konkurse, dalyviai patvirtina, jog neprieštarauja, kad organizatoriai naudos dalyvio pateiktus asmens duomenis (mokytojų, vaikų vardus, pavardes, ugdymo įstaigos pavadinimą) Viktorinos-konkurso vykdymo tikslais bei juos tvarkys vadovaujantis teisės aktais, reglamentuojančiais asmens duomenų tvarkymą.

